**ДОГОВОР за финансиране**

**от Механизма за възстановяване и устойчивост за изпълнение на инвестиция по Компонент: Устойчиво земеделие**

**Инвестиция „Фонд за насърчаване на технологичния и екологичен преход на селското стопанство“**

**[***Идентификационен номер на договора за финансиране***]**

Долуподписаните страни:

1. ……………., в качеството му на изпълнителен директор на ДФ „Земеделие“, изпълняващ делегирани функции по Механизма за възстановяване и устойчивост (МВУ) на ЕС, създаден с Регламент (ЕС) 2021/241,

наричан/а по-нататък „Изпълнителен директор на ДФ „Земеделие“ или само „ДФ „Земеделие“, от една страна,

и

2. [Пълно наименование на крайния получател съгласно регистрацията му]

[Седалище и адрес на управление]

[ЕИК или еквивалентен официален регистрационен номер],

наричан по-нататък “Краен получател на средства от МВУ” или само „Краен получател“, от друга страна,

на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), във връзка с постъпило предложение за изпълнение на инвестиция по националния План за възстановяване и устойчивост (ПВУ) [*референтен номер и наименование*] в Информационната система на Механизма за възстановяване и устойчивост (ИС на МВУ) по процедура за подбор на крайни получатели **№ BG-RRP-6.006 „Центрове за подготовка за предлагане на пазара и съхранение на плодове и зеленчуци“** и т. .. от Решение [*номер и дата на решението*] на Изпълнителния директор на ДФ „Земеделие“ за предоставяне на средства от Механизма за възстановяване и устойчивост (МВУ) по чл. 20, ал. 1 от ПМС № 114/2022,

се споразумяха за следното:

**Член 1. Предмет**

|  |  |
| --- | --- |
|  | Изпълнителният директор на ДФ „Земеделие“ предоставя на Крайния получател безвъзмездно финансиране за изпълнение на инвестиция [*наименование и номер в ИС на МВУ*] („одобрената инвестиция“ или само „инвестицията“) от ПВУ, финансиран по МВУ, описана в Приложение 1, с максимален размер ……….., интензитет 50% на съфинансиране и други условия, посочени в описанието на инвестицията, съставляващо Приложение 1 към настоящия договор. |
|  | Безвъзмездното финансиране се предоставя съгласно условията на този договор и приложенията към него, които крайният получател декларира, че познава и приема. Крайният получател приема отпуснатото безвъзмездно финансиране и се задължава да изпълни всички задължения, произтичащи от договора и неговите приложения. |
|  | Окончателният размер на безвъзмездното финансиране се определя при спазване на разпоредбите на чл. 11 и чл.12 от Приложение 2. |

**Член 2. Влизане в сила на договора и срок на изпълнение на инвестицията**

|  |  |
| --- | --- |
|  | Настоящият договор влиза в сила от деняна подписването му от двете страни. |
|  | Изпълнението на одобрената инвестиция започва от датата на влизането на договора в сила, освен ако условията за кандидатстване и/или условията за изпълнение допускат изпълнението да започне след подаване на предложението за изпълнение на инвестицията в ИС на МВУ и кандидатът се е възползвал от тази възможност. |
|  | Срокът на изпълнение на инвестицията е определен в [т. 1 „Основни данни“] на Приложение 1 към договора, считано от датата на влизане в сила на договора, но не повече от максималния срок, предвиден в т. 17 от Условията за кандидатстване по процедура чрез подбор на предложения за изпълнение на инвестиции от крайни получатели **№ BG-RRP-6.006 „Центрове за подготовка за предлагане на пазара и съхранение на плодове и зеленчуци“**. Същият може да бъде удължаван по взаимно споразумение на страните по реда на чл. 17 от Приложение 2 към договора, но не повече от максималния срок за изпълнение на инвестициите, определен в условията за кандидатстване по процедурата за предоставяне на средства от МВУ. |

**Член 3. Държавна помощ**

|  |  |
| --- | --- |
|  | Помощта се предоставя в съответствие с изискванията на чл. 14 от Регламент (ЕС) 2022/2472 на Kомисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз. Крайният получател се задължава да изпълнява, по време и след приключване изпълнението на инвестицията, всички изисквания на приложимия режим държавна помощ, и носи пълната отговорност за тяхното неспазване. |
|  | Крайният получател се задължава в срок от три години от окончателното плащане, да поддържа инвестицията в региона получател, като съответно не се допуска: прекратяване на дейност, промяна на собствеността на активите (включително преотстъпване и/или отдаване под наем на трети лица), както и значителна промяна, която засяга естеството, целите или условията за изпълнение на проекта и която би довела до подмяна на неговите първоначални цели. |

**Член 4. Изисквания към изпълнението на инвестицията**

|  |  |
| --- | --- |
|  | Крайният получател изпълнява инвестицията съгласно описанието на одобрената инвестиция (формуляр за кандидатстване ведно с приложенията към него), представляващо Приложение 1 към договора, заведено в ИС на МВУ под номер [*номер от ИС на МВУ*], условията за кандидатстване и условията за изпълнение по процедурата на подбор на предложения за изпълнение на инвестиции от крайни получатели и клаузите на настоящия договор. |
|  | За неразделна част от клаузите на настоящия договор се считат и изискванията и процедурите относно управлението, изпълнението, отчитането и разплащането на инвестициите, регламентирани в нормативните и общите административни актове, приемани в кръга на тяхната компетентност от органите, отговорни за управлението и изпълнението на одобрения План за възстановяване и устойчивост съгласно *Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на република България, и на техните основни функции (ПМС № 157/2022)*, Ръководството за изпълнение на инвестициите по чл. 31, ал. 1 от ПМС № 114/2022 г., публикувани на официалната й интернет-страница. |
|  | Изпълнението на инвестицията се съобразява с всички приложими нормативни актове от националното законодателство и законодателството на ЕС. |
|  | Крайният получател е длъжен да заплати изцяло дължимия ДДС върху допустимите разходи за изпълнение на инвестицията и да администрира ДДС като допустим/недопустим разход в съответствие с приложимите за това правила. |

**Член 5. Индикатори, чието неизпълнение се счита за пълно или частично неизпълнение на инвестицията**

|  |  |
| --- | --- |
|  | Неизпълнението или неотчитането по предвидения ред от крайния получател на прогнозната стойност на целта/ите на инвестицията) [*наименование на количествения/те индикатор/и*], посочена в [т. х] на Приложение 1, дава право на Изпълнителният директор на ДФ „Земеделие“ да изиска от крайния получател цялостно или частично възстановяване на полученото безвъзмездно финансиране съобразно степента на неизпълнение на индикатора и причините за това по реда и условията на чл. 11.4 – 11.5 от Общите условия на договора – Приложение 2. |

**Член 6. Условия за плащане**

|  |  |
| --- | --- |
|  | Исканията за плащане, се подкрепят с представяне на финансово-технически отчети (ФТО) в съответствие с членове 10.1 и 10.2 на Приложение 2. |
|  | Плащанията по договора ще бъдат извършени по следният начин (по избор на крайния получател):  **Вариант 1 (междиннo плащанe и окончателно плащане)**  Междинни плащания (едно) в размер, определен като към стойността на извършените допустими разходи за изпълнение на инвестицията в отчетния период се приложи процентът на безвъзмездно финансиране, определен в описанието на инвестицията – Приложение 1  Междинното плащане се извършва при представяне чрез ИС на МВУ на:   * искане за плащане; * съответен Финансово-технически отчет (ФТО); * финансова идентификационна форма [по образец на ДФ „Земеделие“]; * декларация [по образец на ДФ „Земеделие“] за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент)   Окончателно плащане в размер на разликата между общата стойност на безвъзмездното финансиране, изчислена като се приложи процентът на безвъзмездно финансиране, определен в описанието на инвестицията – Приложение 1, към общия размер на одобрените разходи за изпълнение на инвестицията, след приспадане на сумата по полученото междиннo плащанe.  Окончателното плащане се извършва при представяне чрез ИС на МВУ на:   * искане за плащане; * окончателен Финансово-технически отчет (ФТО); * декларация [по образец на ДФ „Земеделие“] за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент; * финансова идентификационна форма [по образец на ДФ „Земеделие“].   **Вариант 2 (само окончателно плащане):**  Окончателно плащане в размер, определен като към общата стойност на извършените допустими разходи за изпълнение на инвестицията се приложи процентът на безвъзмездно финансиране съгласно условията на чл. 1.1 от Договора.  Окончателното плащане се извършва при представяне чрез ИС на МВУ на:   * искане за плащане; * окончателен Финансово-технически отчет (ФТО); * декларация [по образец на ДФ „Земеделие“] за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент); * финансова идентификационна форма [по образец ДФ „Земеделие“]. |
|  | В рамките на срока по чл. 9.7 от Приложение 2 във връзка с членове 9.3 - 9.5 от Приложение 2, когато извършени и потвърдени от крайния получател, признати за допустими и изплатени от ДФ „Земеделие“ към крайния получател разходи впоследствие бъдат признати за недопустими от ДФ „Земеделие“, контролен или одитиращ орган, същите подлежат на възстановяване от крайния получател по установения за това ред. |

**Член 7. Адреси за кореспонденция**

|  |  |
| --- | --- |
|  | Кореспонденцията, свързана с настоящия договор, трябва да бъде в писмена форма, да съдържа номера на договора за финансиране и наименованието на одобрената инвестиция, и трябва да бъде изпращана посредством ИС на МВУ. |
|  | Страни по договора за финансиране могат да осъществяват кореспонденция и на следните адреси:   |  |  | | --- | --- | | За изпълнителен директор на ДФ „Земеделие“: | [*адрес за кореспонденция на* ДФ „Земеделие“] | | За Крайния получател: | [*адрес за кореспонденция на крайния получател*] | |

**Член 8. Приложения**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Следните документи представляват приложения към настоящия договор и са неразделна част от него:   |  |  | | --- | --- | | Приложение 1: | Описание на одобрената инвестиция (предложението на крайния получател за изпълнение на инвестицията - формуляр за кандидатстване, подаден в ИС на МВУ, ведно с приложените към него документи), във вида, в който е окончателно одобрен от ДФ „Земеделие“ след съответните корекции, ако такива са били извършвани | | Приложение 2: | Общи условия към договорите за финансиране по Механизма за възстановяване и устойчивост (в електронен вариант в ИС на МВУ | | Приложение 3: | Декларация при кандидатстване – приложение № 1 към УК. | |  |  | |
|  | В случай на противоречие между разпоредбите на Приложенията и тези на настоящия договор, с предимство се прилагат разпоредбите на договора. В случай на противоречие между разпоредбите на Приложение 2 и тези на другите приложения, с предимство се прилагат разпоредбите на Приложение 2. |

**Член 9. Други условия по Договора**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Общите условия – Приложение 2 към договора се допълват, както следва:   |  |  | | --- | --- | |  | *Чл. 13 от Приложение 2 към настоящия договор се допълва, както следва:*  *Крайният получател се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.* | |  | *Чл. 17.4 от Приложение 2 към договора се допълва, както следва:*  *17.4.1 За изменението на договора не се подписва изричен двустранен писмен или електронен документ в следните случаи:*   1. *при промяна в адреса за кореспонденция и контакти;* 2. *при отстраняване на технически грешки в проекта с изключение на промяна на минималните технически и функционални характеристики, индикатори, етапи и цели;* 3. *при промяна в седалището и адреса на управление на крайния получател, в случай, че това не противоречи на изискванията на условията за кандидатстване или за изпълнение по процедурата за предоставяне на средства от МВУ;* 4. *при уеднаквяване на текстове в договора и/или приложенията към него;* 5. *при промяна в плана за изпълнение на дейностите, в случай, че това не се отразява на заложените срокове за изпълнение на ключовите етапи на инвестицията;* 6. *при промяна в наименованието на крайния получател.* 7. *при промяна на банкова сметка на крайния получател;*   *В посочените случаи, крайният получател следва да уведоми незабавно ДФ „Земеделие“ чрез ИС на МВУ и да обоснове необходимостта от извършване на съответната промяна. Крайният получател има право да приложи изменението, за което е уведомил* ДФ „Земеделие“*, която, от своя страна, може да възрази в срок от 15 работни дни от получаване на писменото уведомление, а в случаите на допълнително изискани пояснения и документи – от тяхното получаване.* ДФ „Земеделие“  *може да не приеме направеното изменение или да даде допълнителни указания на крайния получател, когато: исканото изменение не е сред изброените в по-горе; изменението противоречи на изрични изисквания на условията за кандидатстване или изпълнение по процедурата за предоставяне на средства, при които инвестицията е била одобрена; исканото изменение не е приемливо обосновано или противоречи на действителното положение; се нарушават условията на чл. 17.5 от Общите условия – Приложение 2. В случай, че* ДФ „Земеделие“ *се съгласи с, или не възрази на исканата промяна в посочения срок, се счита, че предлаганото изменение е прието. В такъв случай допълнителното споразумение за изменение на договора се счита за сключено по силата и при условията на разменената кореспонденция между страните чрез ИС на МВУ във връзка с изменението, без за това да е необходимо изричното подписване на нарочен двустранен писмен или електронен документ.*  *17.4.2. За изменението на договора не се подписва изричен двустранен писмен или електронен документ и в следните случаи:*   1. *при промяна на законния/ите представляващ/и на крайния получател;* 2. *при промяна в правно-организационната форма на крайния получател;* 3. *при промени на минималните технически параметри на предвиденото за придобиване във връзка с изпълнението на инвестицията оборудването;* 4. *при промяна в мястото на изпълнение и/или поддържане на инвестицията след приключване на изпълнението;* 5. *в случаите по чл. 19 от Общите условия – Приложение 2.*   *В посочените случаи крайният получател следва да уведоми незабавно* ДФ „Земеделие“ *чрез ИС на МВУ за съответната промяна, като да обоснове необходимостта от нея в случаите по точки iii) – v).* ДФ „Земеделие“ *се произнася по искането в срок до 15 работни дни от получаване на уведомлението, съответно от получаването на допълнително изискани пояснения и/или документи.* ДФ „Земеделие“ *може да не приеме направеното изменение или да даде допълнителни указания на крайния получател, когато: исканото изменение не е сред изброените в по-горе; изменението противоречи на изрични изисквания на условията за кандидатстване или изпълнение по процедурата за предоставяне на средства, при които инвестицията е била одобрена; исканото изменение не е приемливо обосновано или противоречи на действителното положение; се нарушават условията на чл. 17.5 от Общите условия – Приложение 2. Исканото изменение влиза в сила само след получаване на изричното съгласие от страна на* ДФ „Земеделие“*, като се прилага между страните занапред. В такъв случай допълнителното споразумение за изменение на договора се счита за сключено по силата и при условията на разменената кореспонденция между страните чрез ИС на МВУ във връзка с изменението, без за това да е необходимо изричното подписване на нарочен двустранен писмен или електронен документ.* | |  | *Чл. 20.2 от Приложение 2 към договора се допълва, както следва:*  *В случай, че крайният получател не изпълни и/или не отчете пред* ДФ „Земеделие“  *по реда на чл. 11 от Приложение 2 изпълнението на ключов етап по изпълнението на инвестицията, посочен в описанието на инвестицията – Приложение 1, в срока, предвиден за това, и изпълнението на договора не се намира в някоя от ситуациите, посочени в членове 19.2, 19.3 или 19.5,* ДФ „Земеделие“ *може да прекрати едностранно договора с последиците по чл. 20.3, след като вземе становището на крайния получател и, по негово искане, му предостави 1-месечен срок за изпълнението и/или отчитането на съответния ключов етап.* | |  | *Чл. 20.4 от Приложение 2 към договора се допълва, както следва:*  *20.4.1. Частично възстановяване след изплащане на финансовата помощ се изисква при нарушения и в размерите, посочени в Приложение № 2 към чл. 2, ал. 3 към Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на закона за управление на средствата от европейските структурни и инвестиционни фондове.* | |  |  | |

Настоящият договор се състави и подписа в гр. *София* в 2 еднообразни екземпляра - по един за всяка от страните.

[алтернативно: *Настоящият договор е съставен като електронен документ и подписан с електронни подписи* *в съответствие със Закона за електронния документ и електронните удостоверителни услуги]*.

|  |  |  |  |
| --- | --- | --- | --- |
| **За Краен получател** | | **За ДФ „Земеделие“** | |
| Име |  | Име |  |
| Длъжност |  | Длъжност |  |
| Подпис |  | Подпис |  |
| Дата |  | Дата |  |